 భూమి ఇప్పుడు సూర్యుడి చుట్టూ కాదు, భయం చుట్టూ పరిభ్రమిస్తున్నది. అవసరాలకు అత్యాశకు మధ్య, అభివృద్ధికి ఆత్మగౌరవానికి మధ్య భయంకర పోరాటం జరుగుతున్నది. ప్రపంచమంతా రైటిస్టు ఉద్యమం ఉరకలెత్తుతోంది. మన ఊరి నుంచి మహామెరికా దాకా ఇప్పుడంతటా జాతుల పోరాటమే! కోతుల కోలాటమే! నీతుల నీరాటమే! నేర్వని గుణ పాఠమే!భూమి గుండ్రంగా ఉంది. గడియారం గుండ్రంగా ఉంది. కారు చక్రం, విమానం వీల్ గుండ్రంగా ఉన్నాయి. మన తలకాయ గుండ్రంగా ఉంది. మా గురువర్యులు కూడా గుండులా గుండ్రంగానే ఉంటారు. గుండ్రాచార్య భ్రమణ మహర్షుల వారి భ్రమా భ్రాంతి గీతోపదేశం ఏం చెబుతుందంటే... జీవితంలో నీ ముందున్న మార్గం, నీకున్న సమయం కూడా నువ్వు గుర్తించలేనంత గుండ్రంగా ఉంటాయి. నువ్వు ఎంత తిరిగినా, చివరికి బయల్దేరిన దగ్గరికే వస్తావని!నా చిన్నప్పుడు ఊర్లో బతకలేక ఎవరైనా మస్కటో, దుబాయో పోతే ‘మా వాడు దేశం పోయాడు’ అని కొంచెం ఘనంగా చెప్పేవాళ్లు ఇంటోళ్లు. ‘వాడు బతకవోయిండురా’ అని ఊరిలో బతకలేనితనాన్ని చులకనగా పలుచన చేసేవారు పక్కింటోళ్లు! చెప్పేమాటలో తేడా. చూసే చూపులో తేడా! మస్కట్కు పోవడం అవమానం అని భావించే దశ నుంచి, అమెరికాకు పోవడం గర్వకారణం అనే దాకా... వీసాలు, విమానాల సాక్షిగా మన ప్రయాణం సాగింది. అమెరికా మనదే అని మనస్ఫూర్తిగా నమ్మాం. మనతో పాటు మన తెలివినీ, అతి తెలివినీ, సినిమా పిచ్చినీ, ఆవకాయ పిక్కనీ, గోకరకాయ వేపుడునీ, గోంగూర పచ్చడినీ, కులం రొచ్చునీ, అవినీతి కొండముచ్చునీ, అలవాట్లనీ, ఆధ్మాత్మికతనీ కూడా వెంట తీసుకువెళ్లాం. భారీగా డాలర్లలో సంపాదించి రూపాయల్లో లెక్కపెట్టే భారతీయ మనస్తత్వాన్ని కూడా!ఎన్నారై, ప్రవాసీ, గ్రీన్ కార్డు, స్టేట్స్, ఎస్టేట్స్, ప్లేస్మెంట్స్, అమెరికా సంబంధం, సాంస్కృతిక బంధం అని అందమైన పేర్లు అవతరించాయి. డాలర్ డ్రీమ్స్ స్వప్నించాయి. వాటి వెంటే వీసాలు- మోసాలు కూడా వచ్చాయి. ఇదీ ప్రపంచీకరణ సాధించిన అపూర్వమైన, అనితరసాధ్యమైన ఘనత! ప్రపంచం కుగ్రామంగా మారిపోయిందన్నది ప్రపంచబ్యాంకు. గ్లోబల్ విలేజ్ అని ఫ్రేజ్ కాయిన్ చేసేశారు సంస్కరణల డాబుగార్లు. ఏడు ఖండాలూ ఏకమైన శకమంటూ రింగరించారు కొందరు. కులమతాలేమీ లేవు, ఉన్నదొక్క జాతే.. మానవ జాతి అని వింగడించారు మహానుభావులు... భూగోళం అందరి హక్కుభుక్తం, వనరులు నరులందరివీ అన్నారు పర్యావరేణ్యులు. ‘నేను విశ్వ మానవుడ’ అని గర్జించారు కవికల్పులు! కలలు కన్నంతసేపు పట్టలేదు కల్లలవడానికి! కవిత్వం... కలం నుంచి కారి గడ్డకట్టినంత కాలం పట్టలేదు, కరిగి నీరవ్వడానికి! గోడలు కూల్చేసినంత టైం పట్టలేదు, మళ్లీ కట్టుబడి మొదలు పెట్టడానికి!ఎనీ బడీస్ ల్యాండ్ అమెరికా! ఎవ్రీ బడీస్ డెస్టినీ అమెరికా!! అసలు జాతి నేటివ్ రెడ్ ఇండియన్లను కాదని, అనేక జాతులు ఆక్రమించుకున్న వలసదార్ల స్వర్గం! ప్రపంచంలోని మెరికల బరి! తురుపు ముక్కల గురి! దున్నేవాడిదే భూమి నినాదం వెంటే... పోయేవాడిదే వలస... ఉండే వాడిదే అమెరికా అనే నినాదాలూ ఆవిర్భవించాయి. ‘ఉంటే అమెరికాలో ఉండాలి. ఉంటే అమెరికాలా ఉండాలి’... అని మనుషులు, దేశాలు మనసుపడ్డాయి. డాలర్ పట్టాలి... కాలర్ ఎగరేయాలని కలగన్నాయి! కానీ ఎంతలో ఎంత తేడా! రెడ్ కార్పెట్లు పరిచి పిలిచిన చోటే, గ్రీన్ కార్డులు రద్దు చేసే పరిస్థితి. అందుకే పరుగెత్తి పాలు తాగే కంటే నిలబడి నీళ్లు తాగడం మంచిది. దూరపు కొండలు నునుపు. అందని ద్రాక్ష పుల్లన అన్న అసలు జాతీయాలు జాతి సాక్షిగా గుర్తుకొస్తున్నాయి.పట్నపోళ్లు దోచేస్తున్నారన్నది అమాయకపు పల్లె. ఆంధ్రావాళ్లు దోచేశారన్నది ప్రత్యేక తెలంగాణ. బీహారీలు దోచేస్తున్నారన్నది నిరుద్యోగ ఈశాన్యం. ముంబైని దోచేస్తున్నారన్నది వీర మరాఠా. వలసదార్లు దోచుకుపోతున్నారు అంటున్నది ట్రంప్ అమెరికా! ఐరోపా దోచేస్తోంది అన్నది బ్రెగ్జిట్ బ్రిటన్. సౌతేషియన్లు దోచి పారేస్తున్నారు అన్నది ఆయిల్ రిచ్ గల్ఫ్. తెల్లవాళ్లు దోచేస్తున్నారు అన్నది రాచరికపు సౌదీ అరేబియా! ఎక్కడ చూసినా దోపిడీయే! మరి ఇంతమందిని మోస్తున్న, ఇంత మంది దోస్తున్న భూమి తల్లి ఏమనాలి?మా కాలనీలో మొరటు మనిషి మునుస్వామి అంటుంటాడు.. ‘ఈ కాలనీకి మొట్టమొదట వచ్చి ఇల్లు కట్టుకుంది నేనే. అందువల్ల కాలనీకి చచ్చేదాకా నేనే ప్రెసిడెంట్ని. నేను చెప్పిందే వేదం. ఏదైనా నాకు ఇచ్చాకే మిగతావారికి’ అని! అతని నోటి ధాటికి కాలనీ వాసులు భయపడి ఛస్తుంటారు!! మొన్నటిదాకా ప్రపంచాన్నంతా ఏలింది ముస్లిం రాజులేననీ, అందుకే ఈ భూమండలమంతా తమకే చెందుతుందనీ అంటుంది ఇస్లామిక్ స్టేట్! ప్రపంచ ప్రజలంతా భయపడి ఛస్తున్నారు!! జర్మనీ మూలాలున్న ట్రంప్ కూడా అదే భాష మాట్లాడుతున్నాడు. వలసదార్లంతా భయపడి ఛస్తున్నారు!! మా మునుస్వామికి, ట్రంప్కి పెద్దగా తేడా ఏం కనిపించడం లేదు. ఇప్పటిదాకా బ్లాక్స్కు జరిగింది ఇప్పుడు బ్రౌన్స్కు జరుగుతున్నదంతే! చర్మం రంగే ప్రధానమైన అతి పురాతన ప్రజాస్వామ్య దేశం అమెరికా అసలు రంగును నగ్నంగా నడివీధిలో ఆవిష్కరించినందుకు ట్రంప్ను ప్రపంచం అభినందించాలి. ఆయన చెప్పినట్టు అమెరికా అమెరికన్లదే! కానీ అసలు అమెరికన్లు ఎవరు?భూమి ఇప్పుడు సూర్యుడి చుట్టూ కాదు, భయం చుట్టూ పరిభ్రమిస్తున్నది. అవసరాలకు అత్యాశకు మధ్య, అభివృద్ధికి ఆత్మగౌరవానికి మధ్య భయంకర పోరాటం జరుగుతున్నది. ప్రపంచమంతా ‘రైటిస్టు’ ఉద్యమం ఉరకలెత్తుతోంది. మన ఊరి నుంచి మహామెరికా దాకా ఇప్పుడంతటా జాతుల పోరాటమే! కోతుల కోలాటమే! నీతుల నీరాటమే! నేర్వని గుణ పాఠమే! దేశం- ప్రదేశం ఎంత విశాలంగా ఉంటేనేం? మన మనసు ఇరుకు కూపమైనప్పుడు!! ఇప్పుడు ప్రపంచమంతటా గో బ్యాక్ నినాదమే! గ్లోబల్ విలేజ్ ప్రధానం కాదు; మన విలేజే గ్లోబ్.. ఇదీ విధానం!చివరాఖరు: తెలంగాణ విడిపోయాక హైదరాబాద్ మిత్రుడొకరు మాతృభూమిపై మమకారంతో స్థిరపడేందుకు బెజవాడ చేరుకున్నాడు. ఇంట్లో కరెంటు పోయింది. క్యాండిల్ కోసం కిరాణా షాపుకు వెళ్లాడు. పది రూపాయలన్నాడు కొట్టువాడు. ‘అంతెందుకు? హైదరాబాద్లో ఐదు రూపాయలేనే’ అన్నాడు మా మిత్రుడు. ‘అక్కడే ఉండిపోకపోయారా? లేదంటే అక్కడికే వెళ్లి క్యాండిల్ తెచ్చుకోండి’ అని జవాబిచ్చాడు నేటివ్ బెజవాడియన్. మరిచిపోయిన, మరుగునపడ్డ మూలాలను మళ్లీ వెతుక్కుంటూ వచ్చే మూలవాసులారా.. తస్మాత్ జాగ్రత్త! ఇలాంటి మర్యాదలూ ఎదురు చూస్తుంటాయి మరి!!-కృ.తి.kruthi1972@gmail.com
 bhoomi ippudu suryudi chuttu kaadu, bhayam chuttu paribhramistunnadi. avasaraalaku atyaasaku madhya, abhivruddhiki aatmagouravaaniki madhya bhayankara poratam jarugutunnadi. prapanchamantaa raitistu udyamam urakalettutondi. mana oori nunchi mahamerica daka ippudantataa jaatula poratame! kotula kolatame! neetula neeraatame! nervani guna paathame!bhoomi gundramgaa undi. gadiyaram gundramgaa undi. kaaru chakram, vimanam veel gundramgaa unnaayi. mana talakaaya gundramgaa undi. maa guruvaryulu kuudaa gundula gundramgaane untaaru. gundracharya bhramana maharshula vaari bhrama bhranti geethopadesam yem chebutundante... jeevitamlo nee mundunna maargam, neekunna samayam kuudaa nuvvu gurtinchalenanta gundramgaa untaayi. nuvvu entha tirigina, chivariki bayalderina daggarike vastavani!naa chinnappudu oorlo batakaleka evaraina maskato, dubayo pothe ‘maa vaadu desham poyadu’ ani konchem ghanamgaa cheppevaallu intollu. ‘vaadu batakavoyindura’ ani oorilo batakalenitanaanni chulakanaga paluchana chesevaaru pakkintollu! cheppematalo teda. chuse chuupuloo teda! maskatku povadam avamanam ani bhavinche dasha nunchi, americaku povadam garvakaaranam ane daka... veesaalu, vimaanaala saakshigaa mana prayaanam saagindi. america manade ani manasphoorthigaa nammam. manatho paatu mana telivinii, athi telivinii, sinima picchinii, aavakaaya pikkanee, gokarakaya vepudunii, gongura pachadinii, kulam rochuni, avineeti kondamuchunii, alavaatlanee, aadhmaatmikatanii kuudaa venta teesukuvellam. bhariga daalarlalo sampaadinchi roopaayallo lekkapette bhaarateeya manastatvaanni kuudaa!ennarai, pravasi, green kaardu, states, estates, placements, america sambandham, saamskrutika bandham ani andamaina paerlu avatarinchaayi. dalar dreams swapninchaayi. vaati vente veesaalu- mosalu kuudaa vachayi. idhee prapancheekarana saadhinchina apoorvamaina, anitarasaadhyamaina ghanata! prapancham kugraamamgaa maaripoyindannadi prapanchabyaanku. global vilage ani frage kayin chesesaru samskaranala daabugaarlu. edu khandaaluu ekamaina sakamantu ringarinchaaru kondaru. kulamatalemi levu, unnadokka jaathe.. manava jaati ani vingadinchaaru mahaanubhaavulu... bhoogolam andari hakkubhuktam, vanarulu narulandarivee annaru paryaavaraenyulu. ‘nenu vishwa manavuda’ ani garjinchaaru kavikalpulu! kalalu kannantasepu pattaledu kallalavadaaniki! kavitvam... kalam nunchi kaari gaddakattinanta kaalam pattaledu, karigi neeravvadaaniki! godalu koolchesinanta taim pattaledu, malli kattubadi modalu pettadaaniki!eny badies land america! evrey badies destiny america!! asalu jaati nativ red indiyanlanu kaadani, aneka jaatulu aakraminchukunna valasadaarla swargam! prapanchamloni merikala bari! turupu mukkala guri! dunnevadide bhoomi ninaadam vente... poyevadide valasa... unde vaadide america ane ninaadaaluu aavirbhavinchaayi. ‘unte americalo undaali. unte americala undaali’... ani manushulu, deshaalu manasupaddaayi. dalar pattali... kalar egareyaalani kalagannayi! cony entalo entha teda! red carpetlu parichi pilichina chote, green kaardulu raddu chese paristhiti. anduke parugetti paalu taage kante nilabadi neellu taagadam manchidi. doorapu kondalu nunupu. andani draaksha pullana anna asalu jaatiiyaalu jaati saakshigaa gurtukostunnaayi.patnapollu dochestunnarannadi amayakapu palle. aandhraavaallu dochesarannadi pratyeka telamgaana. beehaareelu dochestunnarannadi nirudyoga eesaanyam. mumbaini dochestunnarannadi veera maraataa. valasadaarlu dochukupotunnaru antunnadi trump america! iropa dochestondi annadi breggit briton. souteshiyanlu dochi paarestunnaaru annadi aayil rich galf. tellavaallu dochestunnaru annadi racharikapu soudi arabia! ekkada chusina dopidiye! mari intamandini mostunna, inta mandi dostunna bhoomi talli emanali?maa kaalaneelo moratu manishi munuswamy antuntaadu.. ‘ee kaalaneeki mottamodata vachi illu kattukundi nene. anduvalla kaalaneeki chachedaka nene presidentni. nenu cheppinde vedam. edaina naaku ichake migataavaariki’ ani! athani noti dhaatiki kaalanee vaasulu bhayapadi chastuntaaru!! monnatidaka prapanchaannantaa elindi muslim rajulenanee, anduke ee bhoomandalamanta tamake chendutundanii antundi islamic state! prapancha prajalantaa bhayapadi chastunnaru!! jarmani muulaalunna trump kuudaa adhe bhasha matladutunnadu. valasadaarlantaa bhayapadi chastunnaru!! maa munuswaamiki, trumpki peddagaa teda yem kanipinchadam ledu. ippatidaka blacksku jarigindi ippudu brounsku jarugutunnadante! charmam range pradhaanamaina athi puraatana prajaaswaamya desham america asalu rangunu nagnamgaa nadiveedhilo aavishkarinchinanduku trumpnu prapancham abhinandinchaali. aayana cheppinattu america americanlade! cony asalu americanlu evaru?bhoomi ippudu suryudi chuttu kaadu, bhayam chuttu paribhramistunnadi. avasaraalaku atyaasaku madhya, abhivruddhiki aatmagouravaaniki madhya bhayankara poratam jarugutunnadi. prapanchamantaa ‘raitistu’ udyamam urakalettutondi. mana oori nunchi mahamerica daka ippudantataa jaatula poratame! kotula kolatame! neetula neeraatame! nervani guna paathame! desham- pradesam entha visaalamgaa untenem? mana manasu iruku koopamainappudu!! ippudu prapanchamantataa goo byak ninaadame! global vilage pradhaanam kaadu; mana vileje glob.. idhee vidhaanam!chivarakharu: telamgaana vidipoyaka hyderabad mitrudokaru maatrubhoomipai mamakaaramtho sthirapadenduku bejawada cherukunnadu. intlo karentu poyindi. candill kosam kirana shapuku vellaadu. padi roopaayalannaadu kottuvaadu. ‘antenduku? hyderabadlo aidu roopaayalene’ annadu maa mitrudu. ‘akkade undipokapoyara? ledante akkadike velli candill techukondi’ ani javaabichaadu nativ bezavadian. marichipoyina, marugunapadda muulaalanu malli vetukkuntu vache mulavasulara.. tasmat jaagratta! ilanti maryaadaluu eduru chustuntaayi mari!!-ku.thi.kruthi1972@gmail.com